CELEX: 32015R0275
Language: lt
Date: 2015-02-19 00:00:00
Title: 2015 m. vasario 19 d. Komisijos įgyvendinimo reglamentas (ES) 2015/275, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei

20.2.2015   
            
            
               LT
            
            
               Europos Sąjungos oficialusis leidinys
            
            
               L 47/15
            
         KOMISIJOS ĮGYVENDINIMO REGLAMENTAS (ES) 2015/275
   2015 m. vasario 19 d.
   kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl tam tikrų ribojančių priemonių Zimbabvei (1), ypač į jo 11 straipsnio b punktą,
   kadangi:
   
               (1)
            
            
               Reglamento (EB) Nr. 314/2004 III priede išvardyti asmenys ir subjektai, kurių lėšos ir ekonominiai ištekliai pagal tą reglamentą įšaldomi;
            
         
               (2)
            
            
               Tarybos sprendimu 2011/101/BUSP (2) nustatyti fiziniai ir juridiniai asmenys, kuriems turi būti taikomi apribojimai, kaip nurodyta to sprendimo 5 straipsnyje, ir Reglamentu (EB) Nr. 314/2004 tas sprendimas vykdomas, jeigu būtina imtis veiksmų Sąjungos lygmeniu;
            
         
               (3)
            
            
               2015 m. vasario 19 d. Taryba nusprendė iš asmenų, kuriems taikomos ribojamosios priemonės, sąrašo išbraukti 5 mirusių asmenų pavardes. Siekiant užtikrinti suderinamumą su minėtu Tarybos sprendimu Reglamento (EB) Nr. 314/2004 III priedą reikėtų atitinkamai iš dalies pakeisti;
            
         
               (4)
            
            
               todėl Reglamentas (EB) Nr. 314/2004 turėtų būti atitinkamai iš dalies pakeistas;
            
         
               (5)
            
            
               kad šiame reglamente nustatytos priemonės būtų veiksmingos, jis turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 314/2004 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 19 d.
      
         
            Komisijos vardu
         
         
            Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 55, 2004 2 24, p. 1.
   
      (2)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
   
      PRIEDAS
      Reglamento (EB) Nr. 314/2004 III priede iš antraštinės dalies „I. Asmenys“ išbraukiami šie fiziniai asmenys:
      
                   
               
               
                  Vardas, pavardė (ir kiti vardai)
               
            
                  1.
               
               
                  CHINDORI-CHININGA, Edward Takaruza
               
            
                  2.
               
               
                  KARAKADZAI, Mike Tichafa
               
            
                  3.
               
               
                  SAKUPWANYA, Stanley Urayayi
               
            
                  4.
               
               
                  SEKEREMAYI, Lovemore
               
            
                  5.
               
               
                  SHAMUYARIRA, Nathan Marwirakuwa